Bidragydere
Forfattere: Periskop Redaktionen
Tidsskrift: periskop (2018-10-25)

## Bidragydere

Inger Ellekilde Bonde. Ph.d.-stipendiat ved Det Kgl. Bibliotek og Institut for Kunst- og Kulturvidenskab, Københavns Universitet på en bevilling fra Danmarks Frie Forskningsfond med et projekt om Keld HelmerPetersens fotografi fra 1940'erne til 1960'erne med fokus på bl.a. tværæstetiske koblinger.

Hans Dam Christensen. Professor i kulturformidling ved Institut for Informationsstudier, Københavns Universitet. For indeværende bl.a. WP-leder i forskningsprojektet Museum. A Culture of Copies og seniorforsker i forsknings- og udviklingsprojektet Vores Museum . Sammen med lektor emeritus Jens Toft grundlægger af Periskop i 1992 og redaktør frem til 2008.

Marie Dufresne. Cand. mag. i kunsthistorie og visuel kultur. Indehaver af galleri Beaver Projects 2006-2012. Kunstformidler på Nikolaj Kunsthal 2012-2014. Museumsinspektør på Vejle Kunstmuseum 2014-2018. Nu leder af det nyetablerede Kunsthal 6100 i Haderslev.

Emil Elg. Kunstner, musiker og cand.mag. i kunsthistorie, Københavns Universitet.

Anne Gregersen. Postdoc ved Institut for Kunst og Kulturvidenskab, Københavns Universitet og inspektør på J.F. Willumsens Museum. Nuværende forskningsprojekt omhandler kunstnerkuraterede udstillinger. Ph.d. fra Københavns Universitet med afhandlingen In Excess. Agendas in the Late Work of J. F. Willumsen .

Andreas Gedin. Kunstner, kurator og forfatter. Ph.d. i kunstnerisk forskning, Valand/Konstnärliga fakulteten Göteborgs universitet. BA i litteraturvidenskab og filosofi, Stockholms universitet.

Kristian Handberg. Mag.art., ph.d., postdoc med projektet Multiple Modernities: World Images and Dreamworlds in arts and culture, 1946-1972 ved Louisiana Museum of Modern Art og Københavns Universitet (2015-2018). Primært forskningsfelt: Efterkrigstidens udstillingshistorie, global modernisme og den aktuelle musealisering af modernismen.

Liza Kaaring. Ph.d. og museumsinspektør på Fuglsang Kunstmuseum. Artiklen er en del af forskningsprojektet 'Frygtens geometri' støttet af Kulturministeriets Forskningspulje og udført i samarbejde med Statens Museum for Kunst. Har skrevet ph.d.-afhandlingen Mennesket i tiden. Menneskeskildrerne i dansk grafik i 1950'ernes anden halvdel, udført på Statens Museum for Kunst i samarbejde med Institut for Kunst- og Kulturvidenskab på Københavns Universitet, afleveret i 2015.

Michael Kjær. Ph.d. i kunsthistorie ved Institut for Kunst- og Kulturvidenskab, Københavns Universitet, nu postdoc samme sted i et samarbejde med Vejle Kunstmuseum på et projekt om billedkunstens rolle i hybride videnssamfund. Redaktør af Periskop siden 2014.

KATARINA WADSTEIN MACLEOD. Ph.d i kunsthistorie, Lunds universitet 2006, nu docent i kunstvidenskab ved Södertörns högskola og projektleder på forskningsprojektet Exhibiting in a European Periphery? International Art in Sweden During the Cold War (2018-2022).

Peter van der Meijden. Uddannet som kunsthistoriker på Amsterdams Universitet (1987-1993), University of Essex (1994-1995) og Københavns Universitet (ph.d., 2006-2009). Ekstern lektor på Københavns Universitet og projektforsker på Statens Museum for Kunst. Forskningsinteresser: 1960'erne og 1970'erne (Fluxus, happenings, konceptkunst, performancekunst osv.), bevaring og udstilling af efemer kunst, museologi og kulturarv.